CELEX: 62009CA0368
Language: fi
Date: 2010-07-15 00:00:00
Title: Asia C-368/09: Unionin tuomioistuimen tuomio (kolmas jaosto) 15.7.2010 (Baranya Megyei Bíróságin (Unkarin tasavalta) esittämä ennakkoratkaisupyyntö) — Pannon Gép Centrum Kft v. APEH Központi Hivatal Hatósági Főosztály Dél-dunántúli Kihelyezett Hatósági Osztály (Kuudes arvonlisäverodirektiivi — Direktiivi 2006/112/EY — Oikeus ostoihin sisältyvän veron vähentämiseen — Kansallinen lainsäädäntö, jossa laskun muotovirheestä säädetään seuraamukseksi vähennysoikeuden menettäminen)

11.9.2010   
            
            
               FI
            
            
               Euroopan unionin virallinen lehti
            
            
               C 246/11
            
         Unionin tuomioistuimen tuomio (kolmas jaosto) 15.7.2010 (Baranya Megyei Bíróságin (Unkarin tasavalta) esittämä ennakkoratkaisupyyntö) — Pannon Gép Centrum Kft v. APEH Központi Hivatal Hatósági Főosztály Dél-dunántúli Kihelyezett Hatósági Osztály
   (Asia C-368/09) (1)
   
   (Kuudes arvonlisäverodirektiivi - Direktiivi 2006/112/EY - Oikeus ostoihin sisältyvän veron vähentämiseen - Kansallinen lainsäädäntö, jossa laskun muotovirheestä säädetään seuraamukseksi vähennysoikeuden menettäminen)
   2010/C 246/18
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Baranya Megyei Bíróság
   
      Pääasian asianosaiset
   
   
      Kantaja: Pannon Gép Centrum Kft
   
      Vastaaja: APEH Központi Hivatal Hatósági Főosztály Dél-dunántúli Kihelyezett Hatósági Osztály
   
      Oikeudenkäynnin kohde
   
   Ennakkoratkaisupyyntö — Baranya Megyei Bíróság — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste, 17.5.1977 annetun kuudennen neuvoston direktiivin 77/388/ETY (EYVL L 145, s. 1) 17 artiklan 1 kohdan, 18 artiklan 1 kohdan ja 22 artiklan 3 kohdan a ja b alakohdan sekä direktiivin 77/388/ETY (kuudes arvonlisäverodirektiivi) muuttamisesta arvonlisäverotuksen laskuttamiselle asettamien vaatimusten yksinkertaistamiseksi, ajanmukaistamiseksi ja yhdenmukaistamiseksi 20.12.2001 annetun neuvoston direktiivin 2001/115/EY (EYVL L 15, s. 24) tulkinta — Palvelujen saaja menettää vähennysoikeuden siitä syystä, että palvelun suorittajan lähettämässä laskussa mainitaan virheellinen töiden päättymispäivä — Kansallinen lainsäädäntö, jossa laskun muotovirheestä säädetään seuraamukseksi vähennysoikeuden menettäminen.
   
      Tuomiolauselma
   
   Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 167 artiklaa, 178 artiklan a alakohtaa, 220 artiklan 1 alakohtaa ja 226 artiklaa on tulkittava siten, että niiden vastainen on sellainen kansallinen lainsäädäntö tai käytäntö, jonka perusteella kansalliset viranomaiset epäävät verovelvolliselta oikeuden vähentää siitä arvonlisäveron määrästä, jonka se on velvollinen maksamaan, veron, joka sen on maksettava tai jonka se on maksanut sille suorittamista palveluista, siitä syystä, että sen hallussa vähentämisajankohtana olleessa, alkuperäisessä laskussa oli väärä palvelujen suorittamisen päättymispäivä ja että sittemmin oikaistua laskua ja alkuperäisen laskun kumoavaa hyvityslaskua ei ollut numeroitu juoksevasti, jos vähennysoikeuden aineelliset edellytykset täyttyvät ja jos verovelvollinen on toimittanut kyseisille viranomaisille oikaistun laskun, josta palvelujen suorittamisen oikea päättymispäivä ilmenee, ennen kuin kyseiset viranomaiset ovat tehneet päätöksen, vaikka mainittua laskua ja alkuperäisen laskun kumoavaa hyvityslaskua ei olisikaan numeroitu juoksevasti.
   
      (1)  EUVL C 11, 16.1.2010.